অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
এসিসি প্রিমিয়ার লীগ
এসিসি প্রিমিয়ার লীগ এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক ক্রিকেট প্রতিযোগিতা। এশিয়ান ক্রিকেট কাউন্সিলের সদস্যভূক্ত দেশসমূহ এ প্রতিযোগিতায় অংশগ্রহণ করে থাকে। পূর্বে এ প্রতিযোগিতাটি এসিসি ফাস্ট ট্র্যাক কান্ট্রিজ টুর্নামেন্ট নামে পরিচিত ছিল। ২০০৪ থেকে ২০০৭ সালের মধ্যে সর্বমোট তিনবার প্রতিযোগিতাটি অনুষ্ঠিত হয়েছিল। এরপর থেকে এসিসি টুয়েন্টি২০ কাপ নামে নতুন একটি প্রতিযোগিতা এর পরিবর্তে অনুষ্ঠিত হচ্ছে। পরবর্তীতে বেশ কয়েকবছর স্থগিত থাকার পর ২০১৪ সালে পুণরায় প্রতিযোগিতাটি অনুষ্ঠিত হয়।